open-index/open-wikipedia-markdown huggingface dataset:
Tan Son Nhat internasjonale lufthavn

**Tan Son Nhat internasjonale lufthavn**  (vietnamesisk:Cảng Hàng không Quốc tế Tân Sơn Nhất) er en flyplassen som ligger utenfor Ho Chi Minh-byen i Vietnam. Den er landets største og betjente 11 millioner passasjerer i 2007.

## Terminaler, selskaper og reisemål
### Innenriks Terminal 1
* Jetstar Pacific Airlines (Danang, Hai Phong, Hanoi, Hue, Nha Trang, Vinh, Dong Hoi, Thanh Hoa, Quy Nhon)
* Vietnam Airlines (Buon Ma Thuot, Chu Lai, Da Lat, Danang, Hai Phong, Hanoi, Hue, Nha Trang, Phu Quoc, Pleiku, Qui Nhon, Tuy Hoa, Vinh)
* Vietnam Air Service Company (Ca Mau, Con Dao, Rach Gia, Chu Lai, Tuy Hoa)
* VietJet Air (Buon Ma Thuot, Da Lat, Danang, Dong Hoi, Hai Phong, Hanoi, Hue, Nha Trang, Phu Quoc, Qui Nhon, Vinh, Thanh Hoa).

### Utenriksterminal 2
* AirAsia (Kuala Lumpur)
** Thai AirAsia (Bangkok-Suvarnabhumi)
* Air China (Beijing, Nanning)
* Air France (Bangkok-Suvarnabhumi, Paris-Charles de Gaulle)
* All Nippon Airways (Tokyo-Narita)
*Asiana Airlines (Seoul-Incheon) 
*Bangkok Airways (Bangkok-Suvarnabhumi)
*Cathay Pacific (Hongkong)
*Cebu Pacific (Manila)
* China Airlines (Taipei-Taiwan Taoyuan)
** Mandarin Airlines (Taichung)
* China Eastern Airlines (Shanghai-Pudong)
* China Southern Airlines (Guangzhou)
* EVA Air (Taipei-Taiwan Taoyuan)
** Uni Air (Kaohsiung)
* Finnair (Helsingfors) [seasonal]
* Garuda Indonesia (Jakarta, Singapore)
* Hong Kong Airlines (Hongkong) 
* Japan Airlines (Tokyo-Narita)
* Jetstar Asia Airways (Singapore)
* KLM (Amsterdam)
* Korean Air (Busan, Seoul-Incheon)
* Lion Air (Jakarta, Singapore)
* Lufthansa (Bangkok-Suvarnabhumi, Frankfurt)
* Malaysia Airlines (Kuala Lumpur)
* Nok Air (Bangkok-Don Mueang)
* Pacific Airlines (Bangkok-Suvarnabhumi, Singapore)
* Philippine Airlines (Manila)
* Qantas
** Jetstar Airways (Sydney)
* Qatar Airways (Doha)
* Royal Brunei Airlines (Bandar Seri Begawan) 
* Royal Khmer Airlines (Siem Reap)
* Shanghai Airlines (Shanghai-Pudong)
* Shenzhen Airlines (Shenzhen)
* Singapore Airlines (Singapore)
* Thai Airways International (Bangkok-Suvarnabhumi)
* Tiger Airways (Singapore)
* United Airlines (Hongkong, Los Angeles)
* Vietnam Airlines (Bangkok-Suvarnabhumi, Beijing, Busan, Frankfurt, Fukuoka, Guangzhou, Hong Kong, Kaohsiung, Kuala Lumpur, Melbourne, Moskva-Domodedovo, Osaka-Kansai, Paris-Charles de Gaulle, Phnom Penh, Seoul-Incheon, Siem Reap, Singapore, Sydney, Taipei-Taiwan Taoyuan, Tokyo-Narita, Vientiane)
* Viva Macau (Macao)

### Frakt
* Cargoitalia (Dubai, Hong Kong)
* Cargolux (Luxembourg)https://web.archive.org/web/20080411060725/http://www.cargolux.com/press/press-release.php?id_cat=2&dbtab=docs
* China Airlines Cargo (Taipei-Taiwan Taoyuan)
* EVA Air Cargo (Taipei-Taiwan Taoyuan)
* Korean Air Cargo (Seoul-Incheon)
* Shanghai Airlines Cargo (Shanghai-Pudong)

## Referanser


## Eksterne lenker
* 
* Flights from Tan Son Nhat
* Southern Airport Services Company Official Website
* Saigon Ground Services Official Website
*
Satrup

**Satrup** er et tettsted i Schleswig-Flensburg krets i delstaten Schleswig-Holstein i Tyskland. Byen ligger midt i Angeln i Mittelangeln kommune og har cirka 3.700 innbyggere. 

Satrups senromanske munkesteinkirke er fra 1200-tallet. I kirken finnes et romansk rytterbilde fra slutten av 1100-tallet. Bildet er innmuret i tårnet ved kirkens nord­side og viser en ridder på en liten hest i full galopp. Dens dimensjoner er 48 cm i høyden, 66 cm i bredden og 28 cm i dybden. 

I byen ligger godset *Satrupholm*. Godset er fra 1100-tallet. Det var en kirkelig og senere en kongelig eiendom inntil det ble solgt i 1770 til bønder. Til Satrupholm hørte tre meierigårder og fem landsbyer omkring Satrup. 

## Eksterne lenker
*
Leninsk (Volgograd oblast)

**Leninsk** (russisk: Ле́нинск) er en by i Volgograd oblast i Russland. Den ligger på venstre bredd av elva Akhtuba, rundt 50&nbsp;km øst for Volgograd.

Den ble grunnlagt i 1802 som landsbyen *Prisjibinskoje* (russisk: Пришибинское), senere endret til *Prisjib* (russisk: Пришиб). Navnet på landsbyen ble endret til Leninsk i 1919. Bystatus ble innvilget i 1963.

## Demografi
Befolkningsutvikling:
:

## Referanser


## Eksterne lenker
*
Hans Thomas Meinich

**Hans Thomas Meinich** (født 31. januar 1819 i Søndre Land, død 7. juni 1878) var en norsk embetsmann og politiker, bror av Jørgen Meinich, onkel av Jens Bratlie og far til Herman Meinich. Han var amtmann i Christians amt fra 1869 til 1878. Meinich representerte samme amt på Stortinget i perioden 1857–1858. 

Som amtmann hadde Meinich bolig og kontor på Lillehammer. I Lillehammers byhistorie skriver Trond Feiring at Meinich blant annet var Lillehammers representant i den «Gudbrandsdalske jernbanekomité», som arbeidet for jernbaneforbindelse mellom Lillehammer og Romsdalen. Amtmann Meinich tok også initiativ til "Den Selskabelige Forening", som i tillegg til dansen muligens var tenkt som ei politisk forening, ei konservativ motvekt til Lillehammers venstrebevegelse. I praksis ble foreninga imidlertid ingen politisk kraft.

Før han ble amtmann i Christians amt, hadde Meinich blant annet samme embete i Søndre Bergenhus (1860) og vært konstituert som fogd (1857). Et år etter hans død, i 1879, ble ei gate på Sandaker i Kristiania oppkalt etter ham (Amtmann Meinichs gate). 

## Referanser


## Kilder
* Feiring, Trond: *Lillehammer og Fåbergs historie 2 : Byen og bygda. Materiell vekst og kulturell blomstring*, Lillehammer 2004, s. 284 og 333.
* 
* *Oslo byleksikon*, fjerde utgave, Oslo 2000.
* Eva Knudsrød: «Meinich-familien i Horten og Borre», Borreminne 1996

## Eksterne lenker
* 
*
Mario Kart Wii

***Mario Kart Wii*** er det sjette spillet i serien Mario Kart til Wii (ekskludert arkadespillene som ikke er til konsoll). Spillet ble lansert 11. april 2008. Spillet inkluderer Wii-Wheel, som er revolusjonerende for Mario Kart-serien.
## Mario Kart channel
I Mario Kart channel kan du spille med opptil 12 andre over nettet i to moduser: VS-mode og Battle-mode. Man kan se andre sine high-scores, og slå deres Ghost Data. Med Nintendo WFC kan man bytte Friend Codes slik at man kan spille lokalt med hvem man vil. Når man har byttet Friend Codes kan man også se sine venners High-Score.

## Cuper og baner
Som i alle spillene i Mario Kart-serien har det vært Mushroom cup, Flower cup, Star cup og Special cup. Her er en liste over banene i de forskjellige cupene:

**Mushroom cup**
* Lugi Circuit
* Moo Moo Meadows
* Mushroom Gorge
* Toad's factory

**Flower cup**
* Mario Circuit
* Coconut mall
* DK's Snowboard Cross
* Warios Gold Mine

**Star cup**
* Daisy Circuit
* Koopa Cape
* Maple Treeway
* Grumble Volcano

**Special cup**
* Dry Dry Ruins
* Moonview Highway
* Bowser's Castle
* Rainbow Road

Det er også fire andre cuper som inneholder nye versjoner av baner fra gamle Mario Kart-spill.

**Shell Cup**
* GCN Peach Beach
* DS Yoshi Falls
* SNES Ghost Valley 2
* N64 Mario Raceway

**Banana Cup**
* N64 Sherbet Land
* GBA Shy Guy Beach
* DS Delfino Square
* GCN Waluigi Stadium

**Leaf cup**
* DS Desert Hills
* GBA Bowser Castle 3
* N64 DK's Jungle Parkway
* GCN Mario Circuit

**Lightning cup**
* SNES Mario Circuit 3
* DS Peach Gardens
* GCN DK Mountain
* N64 Bowser's Castle

## Spillbare karakterer
Her er en liste over spillbare karakterer. Noen kommer etter hvert som du spiller deg gjennom spillet. Det er totalt 26 karakterer i spillet.

* Mario 
* Luigi
* Peach
* Daisy
* Wario
* Waluigi
* Yoshi
* Toad
* Donkey Kong
* Diddy Kong
* Baby Mario
* Baby Luigi
* Baby Peach
* Baby Daisy
* Bowser
* Koopa Troopa
* King Boo
* Rosalina
* Mii (i forskjellige drakter)
* Birdo
* Bowser jr.
* Dry Bowser
* Funky Kong
* Toadette
* Dry Bones

## Kontroller
* **[[Wii Wheel]]/[[Wii Remote]]**: Med Wii Wheel, og Wii remote kan man styre ved å vippe på kontrollen for å svinge, og gasse med 2. For å bruke Items må man trykke på styrekorset. 
* **[[Wii remote]] og [[Nunchuck]]**: Med disse to kan man styre ved å bruke Joysticken på Nunchucken for å svinge, og gasse med A på Wi-Remote. For å bruke Items må man trykke på Z-knappen.
* ** Wii [[Classic Controller]] ** Man kan styre med Wii classic controller ved å bruke venstre styrespak for å svinge, og A-knappen for å gasse. For å bruke Items må man trykke på L-knappen.
* **Nintendo [[GameCube-controller]]** Man kan styre med Nintendo GameCube-controller ved å bruke venstre styrespak for å svinge, og A-knappen for å gasse. For å bruke Items må man trykke på L-knappen.

## Eksterne lenker
* 
* Mario Kart Wii Timetrials side
USS «Abraham Lincoln» (CVN-72)

**USS «Abraham Lincoln»** (CVN-72) er et amerikansk hangarskip i Nimitz-klassen med hjemmehavn på marinebasen Everett i Washington.

Skipet er det andre som er oppkalt etter tidligere president Abraham Lincoln.

## Bilde

USS Abraham Lincoln (CVN-72) underway in the South China Sea on 8 May 2006 (060508-N-4166B-030).jpg|«Abraham Lincoln» og fly fra Carrier Air Wing 2 holder en flyoppvisning i Sørkinahavet i 2006
US Navy 020801-N-8794V-029 Sailors.jpg|Skipet besøker Pearl Harbor Naval Station i 2002
George W Bush on the deck of the USS Abraham Lincoln.jpg|President George W. Bush etter landing med Navy One på «Abraham Lincoln»


## Litteratur
*

## Eksterne lenker
* USS «Abraham Lincoln» sin nettside
Ji’an

**Ji'an** (kinesisk: 吉安市, pinyin: *Jí'ān*) er et byprefektur i den kinesiske provinsen Jiangxi. Det har 4,67 millioner innbyggere (2004) og et areal på 25&nbsp;271 km². Byen ligger ved den store elva Gan Jiang, og 5 km sør for bysentret ligger Huaneng Jinggangshan kullkraftverk.

## Administrative enheter
Ji'an består av to bydistrikter, et byfylke og ti fylker:
*Bydistriktet Jizhou (吉州区), 416 km², 290&nbsp;000 innbyggere, sete for lokalregjeringen;
*Bydistriktet Qingyuan (青原区), 915 km², 130&nbsp;000 innbyggere;
*Byfylket Jinggangshan (井冈山市), 1&nbsp;270 km², 150&nbsp;000 innbyggere;
*Fylket Ji'an (吉安县), 2&nbsp;111 km², 420&nbsp;000 innbyggere;
*Fylket Jishui (吉水县), 2&nbsp;475 km², 430&nbsp;000 innbyggere;
*Fylket Xiajiang )峡江县), 1&nbsp;287 km², 160&nbsp;000 innbyggere;
*Fylket Xingan (新干县), 1&nbsp;248 km², 300&nbsp;000 innbyggere;
*Fylket Yongfeng (永丰县), 2&nbsp;695 km², 400&nbsp;000 innbyggere;
*Fylket Taihe (泰和县), 2&nbsp;666 km², 500&nbsp;000 innbyggere;
*Fylket Suichuan (遂川县), 3&nbsp;102 km², 510&nbsp;000 innbyggere;
*Fylket Wan'an (万安县), 2&nbsp;046 km², 280&nbsp;000 innbyggere;
*Fylket Anfu (安福县), 2&nbsp;793 km², 370&nbsp;000 innbyggere;
*Fylket Yongxin (永新县), 2&nbsp;195 km², 450&nbsp;000 innbyggere.

## Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

Også Kinas riksvei 105 løper gjennom prefekturet. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Ekko: CC Cowboys Beste

***Ekko: CC Cowboys Beste*** er et samlealbum av CC Cowboys som kom ut i 1998. Albumet lå 31 uker på VG-listen med førsteplass som beste plassering.

## Sporliste
# «Tigergutt» (Grønneberg), (*[[Tigergutt]]*) – 3:02
# «Harry» (Grønneberg), (*[[Blodsbrødre (album)|Blodsbrødre]]*) – 3:16
# «Barnehjemmet Johnny Johnny» (Grønneberg), (*[[Rock'n roll ryttere]]*) – 3:10
# «River i» (Grønneberg/Christensen), (*[[Himmeltitter]]*) – 3:21
# «Når du sover» (Grønneberg), (*[[Persille & panser]]*) – 3:21
# «Blodsbrødre» (Grønneberg/Berg), (*[[Blodsbrødre (album)|Blodsbrødre]]*) - 3:14
# «People in Motion» (Ove Thue/SAFT), (*[[People in Motion (CC Cowboys-EP)|People in Motion]]*) – 3:05
# «Hvit luft» (Grønneberg), (*[[Persille & panser]]*) – 4:02
# «Vill, vakker & våt» (Grønneberg), (*[[Blodsbrødre (album)|Blodsbrødre]]*) – 3:38
# «Død manns blues» (Grønneberg), (*[[Blodsbrødre (album)|Blodsbrødre]]*) – 4:14
# «Nå kommer jeg og tar deg» (Ole Paus), (*[[Himmeltitter]]*) – 3:17
# «Et skolebrød i storefri» (Grønneberg), (*[[Himmeltitter]]*) – 3:27
# «Engel» (Grønneberg/Christensen), (*[[Himmeltitter]]*) – 3:40
# «Sneglehus» (Grønneberg), (*[[Persille & panser]]*) – 2:46
# «Damene i Domus» (Grønneberg/Berg), (*[[Persille & panser]]*) – 5:31
# «Er det ikke typisk» (Grønneberg) – 3:47

## Medvirkende
### CC Cowboys
*Magnus Grønneberg – sang, gitar, munnspill, klaver, låtskriver
*Anders Grønneberg – bass
*Trond Berg – gitar, munnspill, koring, låtskriver
*Agne Sæther – trommer, koring
*Håvard Eidsaunet - bass, kor
*Kjetil Melkersen - gitar, kor

### Andre medvirkende
* Lasse Hafreager - keyboard, kor
* Jon Terje Rovedal - tangenter
* Jørn Christensen - produsent, keyboard, gitarer, kor, låtskriver
* Kai Andersen - produsent
* Kari Ravnan - cello
* Hans Josef Groh - cello
* Harald Aadland - cello

## Eksterne lenker
*
Nils Lid Hjort

**Nils Lid Hjort** (født 12. januar 1953) er en norsk statistiker. I 1991 ble han professor ved Matematisk institutt, Universitetet i Oslo. 

## Statistiker
Hjorts forskning spenner vidt innen statistisk metodologi og anvendt sannsynlighetsteori, og han har levert viktige bidrag innen ikkeparametrisk og semiparametrisk Bayes-metodikk (Beta-prosesser), ikkeparametrisk regresjon og tetthetsestimering (lokal likelihood), modellvalg og modellblanding (the Focussed Information Criterion). En artikkel om frekventistisk modellblanding, med Gerda Claeskens som medforfatter, ble valgt ut som «Fast Breaking Paper in the Field of Mathematics» av Essential Science Indicators i 2005. Hjort ble valgt inn i Det Norske Videnskaps-Akademi i 1999. I 2013 ble han tildelt Sverdrupprisen som fremragende representant for statistikkfaget.

På den anvendte side viste Hjort i 1994 at det er en liten, men olympisk signifikant forskjell mellom siste indresving og siste ytresving for 500-meter skøytesprint, etter en systematisk analyse av resultater fra sprintverdensmesterskap på skøyter, hvilket betyr at den olympiske 500-meter har hatt et iboende urettferdighetstrekk siden 1924. Etter Hjorts arbeid og initiativ har de olympiske reglene blitt forandret, etter avgjørelser i den internasjonale skøyteunion og Den internasjonale olympiske komité; fra og med Nagano 1998 tilbakelegges sprintdistansen to ganger av hver løper, med én start i indre og en start i ytre bane.

## Annet
Hjort har vært redaktør for de norske utgivelsene av «Don Rosa Archives».

## Familie
Nils Lid Hjort er en av fem sønner av høyesterettsadvokat Johan Hjort og tegner Helga Lid; blant hans brødre er typograf og rock-historiker Christopher Hjort og jurist Johan Bernhard Iben Hjort. Hans bestefedre er høyesterettsadvokat Johan Bernhard Hjort og etnolog Nils Lid.

Blant hans onkler og tanter er sosionom Wanda Hjort Heger, kjent for sin innsats for konsentrasjonsleirfanger under annen verdenskrig, lege Peter Hjort, pianist Kirsti Hjort, psykolog Haldis Hjort, programdirektør Otto Nes, samt musiker og programleder Thorleif Østereng; blant hans søskenbarn er forlegger og skribent Anders Heger, dommer Kim Heger, jurist og politiker Jens Johan Hjort, og fiolinist og dirigent Gottfried von der Goltz.

## Eksterne lenker

* Hjorts publikasjoner via Google Scholar 
* Interview on frequentist model averaging Intervju
* Mangfoldig talltrollmann Intervju i forskning.no
* The physics of Santa Claus Hjort og andre forskere argumenter for julenissens eksistens 
* The annual World Cup Speedskating Contest Hvert år konkurrerer deltagere fra flere enn ti land om the Nils Lid Hjort trophy
* The Annual Ludwig von Drake Award Hjort var denne prisens første mottager
* The two Don Rosa books Hjort er redaktør for disse
* Den olympiske 1000-meter
* Highly Structured Stochastic Systems
* Bayesian Nonparametrics at the Isaac Newton Institute, 2007
Nettålebrosme

**Nettålebrosme** (*Lycodes reticulatus*) er en fiskeart i gruppen ålekvabber. Den blir opptil 36&nbsp;cm lang og lever fra 100–930 meters dyp.

## Litteratur
* 

## Eksterne lenker
* 
*
Nikolajevsk

:*For byen i Khabarovsk kraj, se [[Nikolajevsk-na-Amure]].*

**Nikolajevsk** (russisk: Никола́евск) er en by i Volgograd oblast i Russland. Den ligger på østre bredd av elva Volga, rundt 160&nbsp;km nordøst for Volgograd. 

Bosetningen ble grunnlagt i 1747 som en khutor (landsby) kalt *Dmitrijev*, som ble endret til en sloboda i 1794 under navnet *Nikolajevskaja sloboda*. Den fikk innvilget bystatus i 1967, og navnet ble samtidig endret til det nåværende Nikolajevsk.

## Demografi
Befolkningsutvikling:
:

## Referanser


## Eksterne lenker
*
Gasspedal (forlag)

**Gasspedal** er et norsk forlag med hovedkontor i Bergen. Det ble grunnlagt i 1999 av Audun Lindholm, som fortsatt er redaktør i forlaget. Susanne Christensen og Øystein Vidnes har tidligere vært redaktører, henholdsvis fra 2003 til 2006 og 2003 til 2005.

Gasspedal presenterer seg som "et skandinavisk mikroforlag" på sine nettsider, noe som gjenspeiles i at forlaget utgir tekster på alle skandinaviske språk. Verkene bestilles av forlaget, og utgivelsene til nå har vært samlet under vignetten "Biblioteket Gasspedal". Utgivelsene tøyer gjerne de gjengse krav til sjanger, form og format. 

Gasspedal utgir også publikasjonen "Grønn Kylling (arb. tittel)", en publikasjon som av forlaget beskrives som "[...] et tekst-rhizom, et verksted for friksjon og forstyrrelse, en fanzine for litterære forflytninger."

## Utgivelser (utvalg)
* (2003) *[[jungel.bok]]*, Bjørn Skogmo
* (2005) *[[Z (bok)|Z]]*, Pål Norheim 
* (2007) *[[Gæa]]*, Sigurd Tenningen

## Eksterne lenker
* Gasspedal.org, forlagets nettsider.
* "Avant Bergen", artikkel i Universitas.
* "Obskur femårig kylling", artikkel om "Grønn Kylling" i Klassekampen.
Silvretta

**Silvretta** er en fjellkjede i grensetraktene mellom Østerrike og Sveits. En rekke topper når over 3000&nbsp;moh.

## Avgrensning
Silvretta begrenses
* i nord av dalene Montafon og Paznaun samt det mellomliggende Zeinispasset (mot Verwall),
* i øst av den øverste Inndalen (mot Ötztal-Alpene),
* i syd av Nedre Engadin (mot Sesvenna) og av Flüelapasset og Davos (mot Albula-Alpene),
* i vest av Prättigau, Schlappinpasset og Gargellental (mot Rätikon).

## Topper, isbreer og pass
De høyeste fjelltoppene i Silvretta er:
* Piz Linard (3411 moh.)
* Fluchthorn (3399 moh.)
* Piz Buin (3312 moh.)
* Verstanklahorn (3297 moh.)
* Muttler (3293 moh.)

Silvretta har flere isbreer (f.eks. *Ochsentaler Gletscher*).

Det fins ingen veipass over Silvretta. Bielerhöhe (2037&nbsp;moh.) ligger i Silvretta (litt syd for Zeinispasset), men forbinder Paznaun med Montafon (dvs. langs med fjellkjeden, ikke på tvers av den). En rekke fjelloverganger med fotstier har imidlertid blitt brukt i historisk tid, som Schlappinpasset (2202&nbsp;moh.) mellom Montafon og Prättigau, og Futschöl- og Fengapasset (2768 resp. 2608&nbsp;moh.) mellom Paznaun og Engadin.

## Daler og videre inndeling
Ved siden av dalene som begrenser fjellmassivet er Samnaun den eneste bebodde dalen i Silvretta. Fjellene rundt Samnaun, dvs. den østligste delen av Silvretta (øst for Ischgl i Paznaun og Ramosch i Engadin), skilles ofte ut som en selvstendig fjellgruppe, *[[Samnaungruppa]]*.

## Geologi
Silvretta hører til Sentral-Alpene. Derfor dominerer krystalline bergarter som gneis.

## Natur, kultur og historie
Silvretta var i den tidligere middelalderen tynt befolket. Dalene var bebodd av romanske bønder, som ofte brukte høyereliggende områder (delvis bakenfor fjellpassene) som fjellbeite. På 1400-tallet bosatte walserfolket seg i noen av de høytliggende dalene (både Davos, det øvre Prättigau, Montafon og Paznaun). I&nbsp;både Montafon og Paznaun var det mer handelskontakt sørover over fjellpassene enn nedover dalene mot resten av Østerrike. Befolkningen i Montafon eksporterte ost, smør og arbeidskraft over Schlappinpasset helt frem til 1800-tallet. Også på det kirkelige plan utgjorde Silvretta en enhet med Graubünden, siden hele området sognet til Chur bispedømme (frem til 1816).

På Silvrettas sydøstside, dvs. i Nedre Engadin, er retoromansk fremdeles det dominerende språket. I&nbsp;Montafon, Paznaun og Prättigau ble retoromansken erstattet av tysk i løpet av 1500-tallet, i Samnaun 200 år senere. Også walserdialektene i den nordlige Silvretta har etterhvert veket for bairiske dialekter av tysk. Bare i Davos og Prättigau har walserkulturen til en viss grad overlevd.

## Eksterne lenker
*
Jishui

***Jishui** kan peke til:
*Fylket Jishui i Ji'an i provinsen Jiangxi i Folkerepublikken Kina
*Byen Jishui i provinsen Henan i Folkerepublikken Kina
Ben Barnes

**Benjamin Thomas «Ben» Barnes** (født 20. august 1981 i London) er en engelsk skuespiller. Han er kjent for rollen som Caspian X i *[[Legenden om Narnia (film)|Legenden om Narnia]]*-filmene *[[Legenden om Narnia – Prins Caspian|Prins Caspian]]* (2008) og *[[Legenden om Narnia: Reisen til det ytterste hav|Reisen til det ytterste hav]]* (2010). I tillegg har han blant annet spilt tittelrollen i *[[Dorian Gray (2009)|Dorian Gray]]* (2009), biroller i filmene *[[The Words (film)|The Words]]* (2012) og *[[The Big Wedding]]* (2013) og hovedrollen i *[[Seventh Son - Den siste lærling]]* (2014). 

## Filmografi

## Referanser


## Eksterne lenker
*
Leninsk

**Leninsk** kan vise til:

*Leninsk (Volgograd oblast) – en by i Volgograd oblast i Russland
*Leninsk-Kuznetskij – en by i Kemerovo oblast i Russland
*Leninsk – tidligere navn (1958–1995) på byen Bajkonur i Kasakhstan
*Leninsk – tidligere navn (1918–1929) på byen Taldom i Russland
*Leninsk – en tidligere bymessig bosetning i Tsjeljabinsk oblast i Russland, fra 2005 innlemmet i byen Miass
*Leninsk – tidligere navn på byen Asaka i Usbekistan
*Leninsk – tidligere navn på byen  Türkmenabat i Turkmenistan

## Se også
*Steder oppkalt etter Lenin
Mikhajlovka

**Mikhajlovka** (russisk: Миха́йловка) er en by i Volgograd oblast i Russland. Den ligger ved elva Medveditsa, rundt 180&nbsp;km nordvest for Volgograd. 

Den ble grunnlagt i 1762 som en khutor (landsby) og oppkalt etter eieren, Mikhail Sebrjakov (russisk: Миха́ил Себряко́в). Den fikk innvilget bystatus i 1948. 

## Demografi
Befolkningsutvikling:
:

## Referanser


## Eksterne lenker
*
Zillertal-Alpene

**Zillertal-Alpene** er en fjellkjede i Tirol som er en del av Alpenes hovedkam. En rekke topper når over 3000&nbsp;moh., og flere bærer isbreer. Kjeden er oppkalt etter Zillertal, som strekker seg inn i massivet nordfra.

## Avgrensning
Zillertal-Alpene begrenses
* i øst av *Krimmler Ache* (en bielv til Salzach), Krimmlerpasset og Tauferer Ahrntal (mot Hohe Tauern),
* i syd av Pustertal (mot Dolomittene),
* i vest av Wipptal på begge sider av Brennerpasset (mot Sarntal- og Stubai-Alpene).

Nordgrensen mot Tux-Alpene (i&nbsp;nordvest) og Kitzbühel-Alpene (i&nbsp;nordøst) er definert til å krysse Zillertal mellom Mayrhofen og Zell am Ziller. De respektive skillene følger fra Mayrhofen langs Tuxertal, Tuxerpasset og Schmirnbach til Wipptal; fra Zell går det via Gerlospasset til Salzachdalen.

## Topper
De viktigste fjellene i Zillertal-Alpene er:
* Hochfeiler (3510 moh.)
* Großer Möseler (3478 moh.)
* Olperer (3476 moh.)
* Hochfernerspitze (3463 moh.)
* Turnerkamp (3418 moh.)
* Großer Löffler (3376 moh.)
* Hoher Riffler (3231 moh.)

## Daler
Hoveddalene i Zillertal-Alpene er Zillertal med dens sidedaler. Zillertal deler seg opp i flere mindre daler (*Gründe*) syd for Mayrhofen, disse er Tuxertal, Zamser Grund, Stillupgrund (ubebodd) og Zillergrund. Fra øst strekker Mühlwalder Tal, en sidedal av Tauferer Ahrntal, seg inn i Zillertal-Alpene. Blant Pustertals sidedaler ligger Pfunderer Tal og Jochtal i Zillertal-Alpene. Pfitscher Tal, Valsertal og Schmirntal er sidedaler av Wipptal

## Geologi
Zillertal-Alpene er en del av det såkalte Tauernvinduet, der erosjonen har blottlagt dypere lag enn som er vanlig for Øst-Alpene ellers. Bergartene i Zillertal-Alpene er derfor overveiende granittgneis og skifer.

## Eksterne lenker
*
Gasspedal

**Gasspedalen**, som kontrollerer drivstoff og lufttilførselen til forbrenningsmotoren eller strømtilførselen til elmotoren, er normalt lengst til høyre. Den har en feilsikkert design - en fjær som returnerer den til tomgangsposisjon når den ikke er tråkket inn. Normalt opereres gasspedalen og bremsepedalen av høyre fot, mens kløtsjen opereres av venstre fot. Sjåfører mistar noen ganger gasspedalen for bremsepedalen, noe som fører til plutselig utilsiktet akselerasjon og forårsaker 16 000 ulykker per år i USA. Det er også sjåfører som praktiserer venstrefotbremsing med vilje.

## Se også
* Bremsepedal
* Kløtsj, del av manuelt sykronisert gir operert med en kløtsjpedal
* Gasspak, vanlig på fly og båter
* Rorpedaler, vanlig på fly
* Simulatorpedal

## Referanser
Penger og Kreditt

***Penger og Kreditt*** var et tidsskrift som ble utgitt av Norges Bank.  Første nummer kom ut i 1973. Den siste papirutgaven var 01/2008. Tidsskriftet kom deretter bare ut i elektronisk form. Siste utgave ble utgitt i 2012.

## Referanser
Raoul II de Tosny

**Raoul III de Tosny** (født før 1040, død 1102), kalles også for *Ralph de Tosny* i engelske kilder, seigneur de Conches-en-Ouche, var en normannisk adelsmann, aktiv i både Normandie, England og Wales. 

## Seier ved Hastings
Raoul kjempet i slaget ved Hastings. Tradisjonen sier han ga opp posisjonen som fanebærer, hans arvelige posisjon, for muligheten til å kjempe nærmere Vilhelm Erobreren, hertug av Normandie.

Selv om det ikke finnes nedtegnelser om hvordan han skikket seg i slaget, må han ha gitt et godt inntrykk. Orderic Vitalis forteller at Raoul de Tosny utmerket seg i flere kriger og ble belønnet blant de fremst av de normanniske adelsmenn med ære og rikdom. Han fikk flere eiendommer i Norfolk, og han gjorde siden Flamstead i Hertfordshire sitt fremste bosted i England, noe som er nedtegnet i *[[Domesday Book|Dommedagsboken]]*. 

Han tjenestegjorde for tronen i seksti år, også for Vilhelms sønn hertug Robert Curthose, og sistnevnte tok han sammen med flere andre adelige parti med i hertug Roberts første opprør mot Vilhelm Erobreren. For dette ble han utvist og hans eiendommer ble konfiskert av kongen. Gjennom venner fikk han etterhvert nåde og sine eiendommer tilbake.

## Familie
Raoul de Tosny giftet seg med Elisabeth eller Isabel de Montfort, datter av Simon I de Montfort, i 1077. Robert de Stafford var hans bror. Hans andre sønn, Raoul IV de Conches, var hans overlevende arving, og som giftet seg med Alice av Huntingdon, datter av Waltheof, jarl av Northumbria og Judith av Lens. Hans datter Godehilde ble gift med Baldwin I av Jerusalem.

Clifford Castle var en normannisk festning som ble reist av William FitzOsbern i 1070. Dennes arving fikk sine eiendommer konfiskert grunnet opprør i 1075, og festningen ble da gitt til Raoul de Tosny som holdt den direkte for kronen.

## Strid med Guillaume av Evreaux
I henhold til Orderic Vitalis hadde han en feide med William eller Guillaume av Evreaux, greve av Évreux, og dennes hustru Helvise av Nevers som var «dyktig og overbevisende, men grusom og gjerrig». Grunnen til striden var et kvinnerov, bortførelsen av Agnes, datter av Richard av Evreux, bror til Guillaume. Det var spesielt Helvise som tok anstøt av kvinnerovet og benyttet all sin innflytelse hos sin mann og hos andre normanniske adelsmann for å få hevn. På motsatt side var Isabel de Montfort motstanderen. «Begge disse kvinnene», forteller Orderic Vitalis, «hadde store talegaver (...) De styrte sine menn, undertrykket deres vasaller, og inspirerte redsel på mange måter».

Det kom til åpen krig i 1091–1092 da Guillaume av Evreux angrep, men det ble oppnådd forsoning senere. De gikk dog sammen om å angripe Robert de Beaumont, 1. jarl av Leicesters land, grevskapet i Meulan. Sammen med sine to sønner Halbert og Elinance ble Raoul de Tosny drept i konflikten med Roger de Beaumont. Hans enke Isabel skal ha gått i kloster i Haute Bruyère (Belgia).

## Referanser


## Litteratur
* Remfry, P.M.: *Clifford Castle, 1066 to 1299* (ISBN 1-899376-04-6)
Golmud

**Golmud** (kinesisk: 格尔木; hanyu pinyin: Ge'ermu; tibetansk: *Gormo*, ན་གོར་མོ་; Wylie: *Na-gor-mo*) er en by på fylkesnivå i Qinghai i Kina. Byen ligger over 2800 meter over havet. Den har om lag 205&nbsp;000 innbyggere. Selve byen (administrasjonssenteret) er viktig for transport mellom Tibet og Xinjiang. 

Næringslivet består for det meste av utvinning og eksport av olje, kull og naturgass.   

## Geografi
Golmud er temmelig avsides, med over 500 kilometer til nærmeste større kinesiske by. På gtunn av sin høyde over havet er klimaet barskere enn laverelignende steder på samme breddegrad. Middeltemperaturen i juli er +17 grader og i januar -10 grader.

## Samferdsel
### Jernbane
Qinghai-Tibet-jernbanen løper gjennom området.

### Vei
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

Kinas riksvei 215 ender opp her. Den begynner i Hongliuyuan i Gansu og fører til Golmud.

## Referanser


## Eksterne lenker
*
Goldsboro (Nord-Carolina)

**Goldsboro** er en by i Wayne County i Nord-Carolina, USA. Goldsboro ble grunnlagt i 1787 og fikk bystatus i 1847. Innbyggertallet ble estimert til 38&nbsp;023 i 2006.

Nær byen ligger flyplassen Seymour Johnson Air Force Base. Næringslivet i byen består for det meste av produksjon av tekstiler og tobakk.

## Referanser


## Eksterne lenker
*
Glendale (California)

**Glendale** er en by i Los Angeles County i California i USA med en utstrekning på 79,4 km² og et innbyggertall på 207&nbsp;902 (2010), hvor 27,6 % stammer fra Armenia. Byen grenser til blant annet La Cañada-Flintridge og Burbank og ligger i den østlige delen av San Fernando Valley. De nordlige delen av byen strekker seg opp i Verdugo Mountains og inn i Crescenta Valley.

Næringslivet består hovedsakelig av produksjon av medisiner og fly.

## Bilder

Glendale-1870s.jpg|Glendale i 1870-årene
Glendale-1910.jpg|Glendale i 1910


## Referanser


## Eksterne lenker
*
Neukirchen (Øst-Holstein)

**Neukirchen** er en kommune i kretsen Øst-Holstein i Schleswig-Holstein, Tyskland. Neukirchen ligger i amtet Oldenburglands amt. 

Landbruket preger kommunen. Foruten landbruket er turisme en viktig næringsvei. I Neukirchen finner man omkring ti campingplasser, og flere overnattingssteder.

Kommunestyret består av tolv mandater, hvorav den lokale listen FBN (siden valget i 2003) har innehatt seks av dem. CDU har fire mandater, og SPD to. 

## Historie
Neukirchen ble for første gang nevnt i 1259, da under navnet Kerghvelde. Dette navnet gjenspeiltes i stedets kampesteinskirke i romantisk stil – Sankt Antoniuskirken (*St, Antonius-Kirche*) – hvilken ble grunnlagt av Adolf IV av Holstein i 1244–1245.

I det lokale meieriet (*der Meierei*) ble den første tørrmelken i Tyskland produsert i 1914. Meieriet ble nedlagt på begynnelsen av 1960-tallet.

## Referanser


## Eksterne lenker
*
Nordisk Filateli

***Nordisk Filateli*** er et svensk tidsskrift for frimerkesamlere. Bladet ble etablert i 1937 og utgis ni ganger hvert år.

Ansvarlig redaktør siden 1994 er Morten Persson.

## Ansvarlig redaktør
Tidligere ansvarlige redaktører i *Nordisk Filateli*:
*Sven Olof Forselius 1978-1994
*Stig Nordvall 1976-1978
*Sigurd Tullberg 1966-1976
*Ernst Gillberg 1937-1966

## Eksterne lenker
* Nordisk Filateli 
* Tidsskriftets historie
Manhagen

**Manhagen** er en kommune i kretsen Øst-Holstein i Schleswig-Holstein, Tyskland. Manhagen ligger i amtet Lensahns amt. 

Av de i alt 9 mandatene i kommunestyret, har CDU siden 2003 innehatt 5, og SPD 4.

## Referanser


## Eksterne lenker
*
Leninsk-Kuznetskij

**Leninsk-Kuznetskij** (russisk: Ле́нинск-Кузне́цкий) er en by i Kemerovo oblast i Russland. Den ligger ved elva Inja (ei sideelv til Ob), rundt 80&nbsp;km sør for Kemerovo. Innbyggertall: 109&nbsp;300 (2005 est.), 112&nbsp;253 (folketelling 2002). 

Bosetningen ble grunnlagt i 1763 under navnet *Koltsjugino* (russisk: Кольчу́гино). I 1925 fikk den innvilget bystatus, og navnet ble samtidig endret til Leninsk-Kuznetskij.

Leninsk-Kuznetskij er en av hovedsentrene for kullgruvene i Kuznetsk-bekkenet.
## Eksterne lenker
*
Neukirchen (andre betydninger)

**Neukirchen** er navn på flere steder i tyskspråklige land. Direkte oversatt betyr navnet *nykirken*.

* Kommunen Neukirchen i kretsen Straubing-Bogen, se Neukirchen (Niederbayern)
* Kommunen Neukirchen-Balbini i kretsen Schwandorf 
* Kommunen Neukirchen beim Heiligen Blut i kretsen Cham 
* Kommunen Neukirchen bei Sulzbach-Rosenberg i kretsen Amberg-Sulzbach 
* Kommunen Neukirchen vorm Wald i kretsen Passau

## I [[Tyskland]]
### I [[Hessen]]

* Byen Neukirchen i Schwalm-Eder-Kreis, se Neukirchen (Knüll)

### I [[Sachsen]]

* Kommunen Neukirchen i Landkreis Chemnitz, og deretter Landkreis Stollberg og Erzgebirgskreis
* Kommunen Neukirchen/Pleiße i kretsen Zwickauer Land

### I [[Sachsen-Anhalt]]

* Kommunen Neukirchen (Altmark) i kretsen Stendal

### I [[Schleswig-Holstein]]

* Kommunen Neukirchen i kretsen Nordfriesland, se Neukirchen (Nordfriesland)
* Kommunen Neukirchen i kretsen Østholstein, se Neukirchen (Øst-Holstein)

## I [[Østerrike]]

* Kjøpstaden Neukirchen am Großvenediger i Pinzgau, Salzburg 
* Kommunen Neukirchen am Walde i distriktet Grieskirchen, Oberösterreich
* Kommunen Neukirchen an der Enknach i distriktet Braunau am Inn, Oberösterreich 
* Kommunen Neukirchen an der Vöckla i distriktet Vöcklabruck, Oberösterreich 
* Kommunen Neukirchen bei Lambach i distriktet Wels-Land, Oberösterreich

## Lignende navn

*Neukirch
*Neuenkirchen
*Neuenkirch
*Neunkirchen 
*Neunkirch
Massakren på Israels kysthovedvei

**Massakren på Israels kysthovedvei** var et palestinsk terrorangrep den 11. mars 1978 på en buss på som kjørte langs Israels hovedvei langs kysten. Angrepet ble iscenesatt av Abu Jihad og utført av PLO-fraksjonen Fatah.

## Angrepet
På morgenen den 11. mars gikk Dalal Mughrabi og hennes palestinske fedayeengruppe på 11 medlemmer (inkludert én annen kvinne) i land med RIB-båter på en strand nær Ma'agan Michael nord for Tel Aviv-Jaffa. De hadde kjørt båten helt fra Libanon. De drepte Gail Ruban, en amerikansk fotograf som tok naturfotografier i nærområdet, og kapret deretter en buss fullastet av bussjåfører med sine familier, som var på dagstur. Mens de kjørte, åpnet Mughrabi og hennes  gruppe ild mot kjøretøyene i nærheten. En israelsk militærenhet, ledet av Ehud Barak, forfulgte bussen helt til de klarte å stoppe den nær Herzliya. Et langvarig skytedrama fulgte mellom palestinerne og soldatene, og palestinerne skjøt også passasjerer som forsøkte å rømme. Til slutt sprengte noen medlemmer av Fatah i stykker bussen, som ble stående igjen i full brann. Angrepet medførte 35 sivile dødsfall, hvorav tretten av dem var barn og seks var palestinske geriljasoldater. 71 sivile ble skadet.

Angrepet ble også den utløsende faktoren for den israelske Operasjon Litani mot PLOs baser i Libanon, bare tre dager senere.

## Referanser
Neustadt (Øst-Holstein)

**Neustadt** (tysk: *Neustadt in Holstein*, *Neustadt an der Ostsee*) er en amtsfri kommune i Øst-Holstein i Schleswig-Holstein, Tyskland. Byen ligger ved Lübeckbukta (Østersjøen), omtrent 30 km nordøst for Lübeck, og 50 km sørøst for Kiel. Neustadt har status som *Ostseebad*. 31. desember 2008 hadde Neustadt  innbyggere.

Neustadts europeiske vennskapsby er danske Rønne på Bornholm. Neustadt er også med i samarbeidet *Neustadt in Europa*, hvilket omfatter 34 steder og kommuner fordelt på 5 land (Tyskland, Tsjekkia, Østerrike, Slovakia og Ungarn).

På sommeren er Neustadt er særlig vakker by, med blant annet gode havneforhold for turister som kommer til byen via sjøen.

Nærmeste flyplass er Lübeck lufhavn Blankensee, som sørger for gode tilfartsmuligheter for de som vil dra til Neustadt. Det finnes en hobbyflyplass i nabokommunen Sieksdorf.

## Referanser




## Eksterne lenker
*
Lübeckbukta

**Lübeckbukta** (tysk: *Lübecker Bucht*) er en bukt sørvest i Østersjøen ved kysten av Tyskland og delstatene Mecklenburg-Vorpommern og Schleswig-Holstein. Bukta danner den sørvestlige delen av Mecklenburgbukta.

Den største byen ved bukta er Lübeck med bykommunen Travemünde, som ligger ved munningen av elva Trave. Elbe-Lübeck-kanalen knytter Østersjøen og Elben sammen.

De største øya i Lübeckbukta er Fehmarn.

## Eksterne lenker
* 
* Det regionale samarbeidet rundt Lübeckbukta  (tysk)
Odd Jostein Sæter

**Odd Jostein Sæter** (født 1948) er en norsk politiker (KrF). 

Han er utdannet cand.mag. med hovedfagskurs i statsvitenskap fra Universitetet i Oslo og arbeidet mange år i KrFs stortingssekretariat.

Han var statssekretær i Departementet for utviklingshjelp under statsråd Reidun Brusletten i Willoch-regjeringen (1983–1986).

Odd Jostein Sæter er regnet for å tilhøre Kjell Magne Bondeviks innerste krets og var statssekretær på Statsministerens kontor under begge Bondevik-regjeringene (1997–2000 og 2001–2005).

Sæter har også vært en viktig ideolog i partiet, fremfor alt i bistandspolitikken. Han var redaktør for KrFs 50-årshistorie (1983).

Han er sønn av Arne Sæter og nevø av Lars Sæter, som begge var stortingsrepresentanter for KrF.

## Referanser


## Eksterne lenker
*
Zvenigovo

**Zvenigovo** (russisk: Звени́гово) er en by i Republikken Mari El i Russland. Den ligger på venstre (nordre) bredd av elva Volga, rundt 75&nbsp;km sør for Josjkar-Ola.  Innbyggertall: 12&nbsp;500 (2005 est.), 12&nbsp;722 (folketelling 2002), 14&nbsp;239 (folketelling 1989).

Bosetningen ble grunnlagt i 1860. I 1927 fikk den status som bymessig bosetning. Bystatus ble innvilget i 1974.

## Referanser
Kozmodemjansk

**Kozmodemjansk** (russisk: Козьмодемья́нск, marisk: Цикмӓ &ndash; *Tsikmä* eller Чыкма&ndash;*Čykma*) er en by i Republikken Mari El i Russland. Den ligger på sørbredden av Tsjeboksary-reservoaret i Volga, rundt 90&nbsp;km sørvest for Josjkar-Ola. Innbyggertall: 22&nbsp;771 (folketelling 2002),  24&nbsp;746 (folketelling 1989).

Den ble grunnlagt av Tsar Ivan IV i 1583 etter hans erobring av Kazan i 1552 og Tsjeremiskrigene i 1553-1557, 1582 og 1592 som en grensefestning for å vokte Storfyrstedømmet Moskvas nye grenser.

## Referanser


## Eksterne lenker
*
Operasjon «Wooden Leg»

**Operasjon «Wooden Leg»** var det israelske kodenavnet på et flyangrep som Israels flyvåpen iverksatte overfor PLOs hovedkvarterer i Tunisia i 1985. 

PLOs hovedkvarter var lokalisert i Hammam al-Shatt, omtrent 19&nbsp;km fra hovedstaden Tunis. Angrepet fant sted på formiddagen den 1. oktober. Målet til Israel var å ødelegge hovedkontoret til PLO samt drepe Arafat. Det er antatt at angrepet kom som en hevnaksjon etter at tre israelere hadde blitt drept på en seilbåt på Kypros. Disse drapene ble utført av Styrke 17 noen dager tidligere.

## Aksjonen
De israelske flyene bombet Styrke 17s høykvarter, PLOs kommunikasjonssenter og PLOs generalstab. I tillegg ble Arafats private villa, samt fire andre PLO-lederes villaer truffet. Det har blitt antatt at mellom 50 og 150 mennesker omkom. Flere av dem skal ha vært sivile tunisiere. Israel hevdet at 60 PLO-medlemmer ble drept i angrepet, samt flere av lederne i Styrke 17. 

PLOs ledere skulle etter planen ha et møte i hovedkvarteret klokka 11:00, like før angrepet. Men dette ble avlyst like før. 

Israel benyttet åtte F-15 Eagle i angrepet. Den lange distansen fra Israel til Tunis gjorde at flyene måtte ha drivstoffpåfyll i lufta.

## Internasjonale reaksjoner
Egypt og Tunisia var blant dem som fordømte angrepet sterkest, men Israel møtte også sterk fordømmelse fra de europeiske utenriksministrene. USAs regjering gikk langt i å forsvare den israelske aksjonen som legitim, men modererte sitt utsagn noe i ettertid.

Tunisia klagde øyeblikkelig saken inn til FN, og den 4. oktober kom FNs sikkerhetsråd med en fordømmelse av Israels handling (USA avstod fra å stemme).

## Følger
Egypt avbrøt de pågående forhandlingene med Israel om grenseområdet Taba som en konsekvens av angrepet. Forholdet mellom USA og Tunisia ble skadelidene, både som en følge av angrepet og på grunn av USAs uvilje til å fordømme det.

## Se også
* Liste over kriger Israel har deltatt i

## Referanser
Libu

**Libuene** (, ***R'bw***, **Ribou** eller **Labu**) var en stamme fra det antikke Libya, først omtalt i antikke egyptiske tekster fra det nye rike i Egypt, spesielt fra det 19. og 20. dynasti. I en inskripsjon beskriver Mernephat hvordan fiendtligheter brøt ut mellom Egypt og Libya, og hvordan libyerne ble beseiret. Ramses III beseiret libyerne i det femte året av sin regjeringstid, og seks år senere slo libyerne seg sammen med meshwesherne og invaderte det vestlige Nil-deltaet for igjen å bli beseiret av egypterne. Grekerne innførte bruken av denne stammens navn om innbyggerne i «Libya», og Nord-Afrika forøvrig. Historieskriveren Herodot ville, i likhet med enkelte andre skribenter, innføre navnet for innbyggere av hele det afrikanske kontinentet.

## Referanser
Volzjsk

**Volzjsk** (russisk: Волжск) er en by i Republikken Mari El i Russland. Den ligger på venstre (nordre) bredd av elva Volga, rundt 90&nbsp;km sørøst for Josjkar-Ola. Innbyggertall: 58&nbsp;967 (folketelling 2002).

## Referanser


## Eksterne lenker
*
Den libyske ørken

**Den libyske ørken** er en ørken i den nordøstlige delen av Sahara i Afrika. Navnet beskriver den delen av Sahara som ligger innfor dagens nasjon Libya; den beskriver også historisk ørkenen som lå sør for oldtidens Libya, et område som lå øst for dagens stat.

Ørkenen er en av de tørreste, mest strenge og mest avsidesliggende steder i hele Sahara, som er verdens største varme ørken. Den 13. september 1922 målte en meteorologisk stasjon ved Al Aziziyah i Libya den varmeste temperatur som noen gang har blitt målt på Jorden, 58°C. Ørkenen dekker 1&nbsp;100&nbsp;000 km² av det østlige Libya, sørvestlige Egypt og nordvestlige Sudan. Det laveste punktet ligger 133 muh. og befinner seg i Qattara-depresjonen i Egypt.

## Referanser


## Litteratur
* Villers, Marq de ((2002): *Sahara: The Life of the Great Desert*, ISBN 0 00 714820 8

## Eksterne lenker
* 
* «The Libyan Desert» hos *Fjexpeditions.com*
Agedabia

**Ajdabiya** (arabisk: إجدابيا) er en kommune og en by i Libya. Kommunen har plassering i det nordøstlige Libya, og dets hovedstad er Ajdabija. Oljehavnen Marsa al-Burayqah ligger innen kommunen.

Ajdabiya har i nord kystlinje mot Middelhavet, og grenser forøvrig mot fem andre libyske kommuner.
Gornozavodsk

**Gornozavodsk** (russisk: Горнозаво́дск) er en by i Perm kraj i Russland. Den ligger  130&nbsp;km nordøst for Perm. Innbyggertall: 13&nbsp;061 (folketelling 2002), 14&nbsp;858 (folketelling 1989).

Den ble grunnlagt i 1947 som en bosetning ved en sementfabrikk nær jernbanestasjonen *Pasjija* (russisk: Пашия). Bosetningen *Novopasjijskij* (russisk: Новопашийский) ble dannet i 1950. Den fikk nytt navn, Gornozavodsk, og ble innvilget bystatus i 1965.

## Eksterne lenker
*
Gremjatsjinsk

**Gremjatsjinsk** (russisk: Гремя́чинск) er en by i Perm kraj i Russland. Den ligger rundt 110&nbsp;km nordøst for Perm. Innbyggertall:  (folketelling 2010),  (folketelling 2002),  (folketelling 1989).

Den ble grunnlagt i 1941 som en bosetning ved en kullgruve. Bystatus ble innvilget i 1949.

## Referanser


## Eksterne lenker
*
Andrea Tafi

**Andrea Tafi** (født 7. mai 1966 i Fucecchio) er en italiensk tidligere profesjonell landeveissyklist.
Han var ekspert på klassikerne, og særlig på brostein. I 1999 vant han Paris-Roubaix, og i 2002 Flandern rundt. I 1996 vant han Lombardiet rundt og vant dermed tre av de fem monumentene.  

## Eksterne lenker
*
Gilbert Duclos-Lassalle

**Gilbert Duclos-Lassalle** (født 25. august 1954 i Lembeye) er en fransk tidligere profesjonell landeveissyklist. Han var aktiv fra 1977 til 1995 og var spesialist på endags-klassikerne. Han blir sett på som en av de beste franske syklistene i sin generasjon, ved siden av Bernard Hinault og Laurent Fignon.

Til tross for at han var klassiker-ekspert, klarte han ikke vinne Paris-Roubaix før i 1992, 37 år gammel, etter mange andreplasser. Året etter vant han igjen, og spurtslo den italienske sprinteren Franco Ballerini. 

Han deltok i Tour de France 13 ganger, og fullførte ni av dem.

Hans sønn Hervé Duclos-Lassalle er også profesjonell syklist.

## Meritter
* Paris-Roubaix (1992, 1993)
* Paris-Nice (1980)
* Bordeaux-Paris (1983)
* GP Plouay (1981, 1987)
* Etappeseier i Critérium International (1982)
* GP Midi Libre (1991)
* Etappeseier i Dauphiné Libéré (1993)

## Eksterne lenker
*
Dobrjanka

**Dobrjanka** (russisk: Добря́нка) er en by i Perm kraj i Russland. Den ligger ved Kama-reservoaret, rundt 60&nbsp;km  nord for Perm. Innbyggertall: 35&nbsp;700 (2007 est.), 36&nbsp;436 (folketelling 2002), 35&nbsp;317 (folketelling 1989).

Dobrjanka anses som en av de eldste bosetningene i Perm kraj. Den ble første gang nevnt i 1623. I 1752 ble det bygget et jernverk ved munningen av Dobrjanka-elva, og det utviklet seg en bosetning rundt det. I 1943 fikk bosetningen innvilget bystatus. 

I Dobrjanka ligger Perm GRES, en enorm kraftstasjon med 330 meter høye skorsteiner.

## Eksterne lenker
*
Alfanummer

**Alfanummer**, eller **tekstnummer **(svensk: alfanummer, textnummer, engelsk: *phonewords, amerikansk Vanity Numbers*), er telefonnummer basert på ord istedenfor tall. Telefoner tilrettelegges for bruk av alfanumre ved at tastene er utstyrt med både tall og bokstaver. Man ringer et tekstbasert telefonnummer ved å trykke på tastene basert på hvor bokstavene er plassert. 

## Eksempel
Et eksempel er 400 BOLIG, som tilsvarer nummeret 400 26544.

## Norge
Et alfanummer i Norge må inneholde minimum fem bokstaver etter prefikset. 815- og 400-nummer innebærer at innringer dekker samtalekostnaden. 800 er et såkalt gratis grønt nummer for innringere, men dette gjelder ikke ved bruk av mobiltelefon der både bedriften og innringer betaler fulle kostnader (dobbelfakturering). Det er ingen øvre grense for hvor mange bokstaver et slikt nummer kan inneholde, da nummer etter det åttende blir ignorert av tele-systemet.

## Historikk
Alfanummer har eksistert i USA i mer enn 30 år. USA innførte én standard på telefonknappene helt fra starten, mens det i Europa og Asia har vært avvikende standarder på noen fasttelefoner (altså at bokstavene stod ulikt plassert på telefonknappene).

Det var først i 1997, på initiativ fra British Telecom, at ITU vedtok én standard i Europa. Siden den tid har derfor alle nye fasttelefoner og telefonkiosker hatt likt tastatur som det vi er vant med fra mobiltelefoner.
Michael Rich

**Michael Rich** (født 23. september 1969 i Freiburg) er en tysk tidligere profesjonell landeveissyklist. Han var mest kjent som temporytter.

Han var med på laget som tok gull i lagtempo under OL i Barcelona i 1992. Rich har tre sølvmedaljer og en bronsemedalje fra temporittet i VM i landeveissykling, og ble tysk mester fem ganger.

I tillegg vant han blant annet tre utgaver av Bayern-Rundfahrt og de to siste utgavene av Grand Prix des Nations. Han la opp i 2006.

## Referanser


## Eksterne lenker
*
Ina Forrest

**Ina Forrest** (tidligere **Ina Busche**, født 25. mai 1962 i Fort St. John i Britisk Columbia) er en canadisk rullestolcurlingspiller. Hun spiller for Vernon Curling club.

Hun begynte å curle i 2004, er gift og har tre barn. Hun fikk en ryggmargsskade da hun var 21 år gammel; hun ble kjørt på av en bil, og ble lam i begge beina.

Foran VM 2007 byttet Canada ut én spiller i forhold til Paralympics 2006, slik at Forrest tok over for Karen Blachford som reserve. Neste VM, i 2008, spilte hun toer, og da byttet laget i tillegg ut skipen Chris Daw til fordel for Darryl Neighbour. 

## Resultater

På nasjonalt nivå har hun sølv fra det canadiske mesterskapet i 2004 og 2005.

## Referanser


## Eksterne lenker
* 
* Paralympics Canada - Ina Forrest
* Profil hos Paralympics 2014 
* IPC - paralympiske resultater